stanford-oval/wikipedia huggingface dataset:
รายชื่อผู้ชนะชาร์ตเดอะโชว์ (ค.ศ. 2023)

ชาร์ตเดอะโชว์ เป็นรายการชาร์ตเพลงทางโทรทัศน์ของเอสบีเอสเอ็ม ซึ่งมอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้
ในปี 2023 มี 24 ซิงเกิลที่ได้อันดับที่หนึ่งในชาร์ต และ 22 ศิลปินได้รับถ้วยรางวัลอันดับหนึ่ง "Bouncy (K-Hot Chilli Peppers)" โดยเอทีซ มีคะแนนสูงสุดที่ 9,590 คะแนน ในการออกอากาศเมื่อวันที่ 27 มิถุนายน
ลายมือชื่ออิเล็กทรอนิกส์

ลายมือชื่ออิเล็กทรอนิกส์ (Electronic signature) คือ ข้อความหรือสัญลักษณ์ต่าง ๆ ที่ติดมากับข้อมูลอิเล็กทรอนิกส์ เพื่อระบุถึงตัวบุคคลผู้เป็นเจ้าของลายมือชื่ออิเล็กทรอนิกส์ หรือแสดงตนเป็นเจ้าของของข้อความและรวมถึงการยอมรับในข้อความหรือข้อมูลในอิเล็กทรอนิกส์ด้วย
ตามกฎหมายของไทย ลายมือชื่ออิเล็กทรอนิกส์  หมายความว่า อักษร อักขระ ตัวเลข เสียงหรือสัญลักษณ์อื่นใดที่สร้างขึ้นให้อยู่ในรูปแบบอิเล็กทรอนิกส์ซึ่งนำมาใช้ประกอบกับข้อมูลอิเล็กทรอนิกส์เพื่อแสดงความสัมพันธ์ระหว่างบุคคลกับข้อมูลอิเล็กทรอนิกส์ โดยมีวัตถุประสงค์เพื่อระบุตัวบุคคลผู้เป็นเจ้าของลายมือชื่ออิเล็กทรอนิกส์ที่เกี่ยวข้องกับข้อมูลอิเล็กทรอนิกส์นั้น และเพื่อแสดงว่าบุคคลดังกล่าวยอมรับข้อความในข้อมูลอิเล็กทรอนิกส์นั้น
ลายรดน้ำ

ลายรดน้ำ บนฝาผนังวัดสุทัศน์
ลายรดน้ำ เป็นงานประณีตศิลป์ของไทยชนิดหนึ่ง จัดอยู่ในงานจิตรกรรมประเภทสีเอกรงค์ สันนิษฐานว่ามีมาตั้งแต่กรุงสุโขทัยเป็นราชธานี จากหลักฐานในจดหมายเหตุกรุงสยามและกรุงจีน ซึ่งบรรยายถึง พ่อขุนรามคำแหงทรงเจริญพระอักษรแต่งตั้งราชทูตไปเจริญสัมพันธไมตรีกับจีนโดยการเขียนพระราชสาส์นเป็นลายรดน้ำ งานประเภทลายรดน้ำได้แพร่หลายและเป็นที่นิยมเรื่อยมาจนถึงสมัยอยุธยา และต่อมาถึงสมัยรัตนโกสินทร์
ลายรดน้ำเป็นลวดลายหรือภาพ รวมไปถึงภาพประกอบลายต่าง ๆ ที่ปิดด้วยทองคำเปลวบนพื้นรัก โดยขั้นตอนการทำสุดท้ายคือการเอาน้ำรด ให้ปรากฏเป็นลวดลาย จึงกล่าวได้ว่า  "ลายรดน้ำ" คือ ลายทองที่ล้างด้วยน้ำ
งานเขียนลายรดน้ำส่วนใหญ่จะเขียนประดับตามสถานที่ต่าง ๆ เช่นประตู หน้าตา ฝาผนัง รวมถึงเครื่องไม้ใช้สอยต่าง ๆ ด้วย
หอเขียนลายรดน้ำวังสวนผักกาด กรุงเทพ
บานประตูพระอุโบสถ วัดระฆัง กรุงเทพ
ตู้พระธรรมลายรดน้ำภายในหอพระไตรปิฎกวัดระฆัง กรุงเทพ
ภาษาโวลาปุก

| ภาษาโวลาปุก |
| --- | --- |
Volapük, Volapük nulik
โลโก้ขบวนการโวลาปุก (ระยะที่ 2)
สร้างโดย: โยฮัน มาร์ทีน ชไลเออร์
วันที่: ค.ศ. 1879–1880
การจัดตั้งและการใช้: นานาชาติ: ส่วนใหญ่อยู่ในยุโรป
ผู้ใช้: 20 คน  (2000)
จุดประสงค์: ภาษาประดิษฐ์  ภาษาช่วยสื่อสารนานาชาติภาษาโวลาปุก
ระบบการเขียน: ละติน
ที่มา: คำศัพท์จากภาษาอังกฤษ, เยอรมัน และฝรั่งเศส
สถานภาพทางการ
ผู้วางระเบียบ: Kadäm Volapüka
รหัสภาษา
ISO 639-1: vo
ISO 639-2: vol
ISO 639-3: vol
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ธงภาษาโวลาปุกอย่างไม่เป็นทางการ
โวลาปุก (อักษรโรมัน: Volapük, ภาษาอังกฤษออกเสียง /ˈvɒləpʊk/; ภาษาโวลาปุกออกเสียง [volaˈpyk]; "ภาษาโลก") เป็นภาษาประดิษฐ์ที่สร้างขึ้นใน ค.ศ. 1879 ถึง 1880 โดยโยฮัน มาร์ทีน ชไลเออร์ นักบวชโรมันคาทอลิกที่บาเดิน ประเทศเยอรมนี ผู้เชื่อว่าพระเจ้าตรัสแก่เขาในฝันว่าให้สร้างภาษาสากล  ภาษานี้เป็นที่รู้จักจากการเป็นภาษาประดิษฐ์ช่วยสื่อสารนานาชาติหลักภาษาแรก โดยมีไวยากรณ์จากภาษาในทวีปยุโรป และคำศัพท์ส่วนใหญ่จากภาษาอังกฤษ (และบางส่วนจากภาษาฝรั่งเศสและเยอรมัน)
มีการจัดการประชุมภาษาโวลาปุกใน ค.ศ. 1884 (ฟรีดริชส์ฮาเฟิน), ค.ศ. 1887 (มิวนิก) และ ค.ศ. 1889 (ปารีส) การประชุมสองครั้งแรกใช้ภาษาเยอรมัน ส่วนการประชุมครั้งสุดท้ายใช้เฉพาะภาษาโวลาปุก ใน ค.ศ. 1889 มีคลับภาษาโวลาปุกประมาณ 283 คลับ, สิ่งพิมพ์รายคาบเกี่ยวกับหรือในภาษาโวลาปุก 25 เล่ม และตำราภาษาโวลาปุกมากถึง 316 เล่ม เขียนอยู่ใน 25 ภาษา มีการอ้างว่าในเวลานั้นมีผู้เรียนรู้ภาษานี้เกือบล้านคน อย่างไรก็ตาม ในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ภาษาโวลาปุกถูกแทนที่ด้วยภาษาเอสเปรันโตไปโดยมาก
อักขรวิธีและการอ่านออกเสียง

ภาษาโวลาปุกใช้ตัวอักษรละติน ประกอบด้วยตัวอักษร 27 ตัว ซึ่งมีรูปทั้งตัวพิมพ์ใหญ่และตัวพิมพ์เล็ก โดย 24 ตัวเหมือนตัวอักษรในภาษาอังกฤษ โดยไม่มีรูป Q และ W และบนตัวอักษรบางตัวมีเครื่องหมายพิเศษ ตัวอักษรทั้งหมดมีดังนี้:
เสียงของตัวอักษร ä , ö, ü เป็นเสียงแบบเดียวกับในภาษาเยอรมัน เช่น C ออกเสียงคล้ายกับตัว ช , J ออกเสียงคล้ายกับตัว จ, s ออกเสียงเป็น [z] เมื่อตามหลังพยัญชนะมีเสียง เช่น bs, ds, gs, ls เหมือนกับในภาษาอังกฤษ
หมายเหตุ: ตัวอักษร ä, ö และ ü ไม่มีรูปแทนที่แบบ ae, oe และ ue เหมือนกับในภาษาเยอรมัน แต่ชไลเออร์เสนอให้ใช้รูป ꞛ, ꞝ และ ꞟ แทน โดยตัวอักษรเหล่านี้ได้รับการบรรจุในรหัสยูนิโคดเวอร์ชัน 7.0 ตั้งแต่เดือนมิถุนายน พ.ศ. 2557:
U+A79A Ꞛ latin capital letter volapuk ae
U+A79B ꞛ latin small letter volapuk ae
U+A79C Ꞝ latin capital letter volapuk oe
U+A79D ꞝ latin small letter volapuk oe
U+A79E Ꞟ latin capital letter volapuk ue
U+A79F ꞟ latin small letter volapuk ue
อักขรวิธีและการอ่านออกเสียง > อักษรพิเศษ

อัลเฟรด เอ. ผู้ประพันธ์ Comprehensive Volapük Grammar ได้เพิ่มเติมพยัญชนะของเสียงที่ปรากฏไม่บ่อยนักโดยชไลเออร์:
อักษรส่วนใหญ่ได้รับการบรรจุลงในยูนิโคดแล้ว:
U+00E5 å latin small letter a with ring above (U+00C5 Å latin capital letter a with ring above)
U+0127 ħ latin small letter h with stroke (U+0126 Ħ latin capital letter h with stroke)
U+0302 ̂ combining circumflex accent (สำหรับ m̂ และ n̂)
U+1D87 ᶇ latin small letter n with palatal hook
U+0237 ȷ latin small letter dotless j
U+0283 ʃ latin small letter esh (U+01A9 Ʃ latin capital letter esh)
อักขรวิธีและการอ่านออกเสียง > ตัวอักษร r

โวลาปุกเวอร์ชันของชไลเออร์หลีกเลี่ยงการใช้ตัวอักษร r เนื่องจากเกรงว่าจะเป็นเสียงที่อ่านยากสำหรับชาวจีน ดังนั้นรากคำที่มีตัวอักษร r จะถูกเปลี่ยนไปเป็นตัวอักษร l เช่นคำว่า rose ในภาษาอังกฤษถูกเปลี่ยนเป็น lose อย่างไรก็ตาม หน่วยเสียงที่อ่านออกเสียงยากอื่นๆ ยังคงมีอยู่ เช่น ö [ø] และ ü [y] อารี เดอ ยอง เพิ่มตัวอักษร r เข้ามาภายหลัง
วงศัพท์

ชไลเออร์พัฒนาวงศัพท์โวลาปุกส่วนใหญ่มาจากภาษาอังกฤษ ผสมกับฝรั่งเศสและเยอรมันอีกเล็กน้อย ผู้พูดหนึ่งในภาษาเหล่านี้สามารถรู้ที่มาของคำบางคำได้ แต่คำบางคำถูกปรับมากจนไม่สามารถเทียบได้ง่าย เช่น คำว่า vol กับ pük มาจากศัพท์ภาษาอังกฤษว่า world และ speak ถึงแม้ว่าจะไม่มีความสำคัญทางภาษาศาสตร์ โดยไม่คำนึงถึงความเรียบง่ายและความสอดคล้องตามกฎการเน้นเสียง การเปลี่ยนรูปเหล่านี้มักได้รับการดูถูกเยาะเย้ยอย่างมากจากผู้กล่าวว่าภาษา (language's detractors) อย่างไรก็ตาม ดูเหมือนว่าความตั้งใจในการเปลี่ยนรูปคำยืมของชไลเออร์นั้นมีมากจนเทียบกันได้ยาก ทำให้คำเหล่านั้นสูญเสียความเชื่อมโยงกับภาษา (และชาติ) ต้นกำเนิด ในทางตรงกันข้าม ภาษาเอสเปรันโตและอินเตร์ลิงกวาได้รับคำวิจารณ์ว่าเป็นภาษาที่เรียนรู้ได้ง่ายสำหรับชาวยุโรปมากกว่าผู้ที่ภาษาแม่ไม่ใช่ภาษาในยุโรป
ไวยากรณ์

ไวยากรณ์ภาษาโวลาปุกมีพื้นฐานมาจากภาษาในยุโรปทั่วๆ ไป
ไวยากรณ์ > คำนาม

คำนามเปลี่ยนแปลงตามจำนวนและตำแหน่ง แต่จะไม่เปลี่ยนตามเพศ
นี่คือคำนามรูปต่างๆ ของคำว่า vol ที่แปลว่าโลก
| รูป | เอกพจน์ | พหูพจน์ |
| --- | --- | --- |
| ประธาน | vol | vols |
| คำขยาย | vola | volas |
| กรรมรอง | vole | voles |
| กรรมตรง | voli | volis |
คำนามในภาษาโวลาปุกมีสี่รูปเหมือนกับในภาษาเยอรมัน
ไวยากรณ์ > คำนาม > คำคุณศัพท์

คำคุณศัพท์สร้างโดยการเติมวิภัตติ -ik โดยทั่วไปตามหลังคำนามที่ขยาย
ไวยากรณ์ > คำสรรพนาม

คำสรรพนามจะขึ้นต้นด้วย o-
การใช้เป็นคำนามทั่วไป

คำว่าโวลาปุกยังสามารถแปลว่า ไร้สาระ หรือ เหลวไหล ในหลายๆ ภาษา เช่น สำนวน Det er det rene volapyk for mig (ฉันคิดว่ามันโวลาปุกสุดๆ เลย) ในภาษาดัตช์ คำว่า volapukaĵo ในภาษาเอสเปรันโตยังเป็นคำแสลงหมายถึงสิ่งไร้สาระได้ด้วย สำนวน Tio estas volapukaĵo al mi บางครั้งก็ใช้เหมือนสำนวนอังกฤษที่ว่า "it's Greek to me" (ฉันไม่เข้าใจมันเลย)
ดูเพิ่ม

วิกิพีเดียภาษาโวลาปุก
ภาษาเอสเปรันโต
ภาษาอิดอ
อินเตร์ลิงกวา
แหล่งข้อมูลอื่น

แม่แบบ:OldWikisource
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  สหรัฐ  เช็กเกีย 
ชไลเออร์นำเสนอรูปอักษรอีกแบบที่มีสระอุมเลาต์ แต่แทบไม่ค่อยใช้งาน
ระบบหมุนเวียนไอเสีย

ระบบหมุนเวียนไอเสีย หรือ อีจีอาร์ (exhaust gas recirculation; EGR) เป็นเทคนิคหรือวิธีการลดการปล่อยก๊าซไนโตรเจนออกไซด์ (NOx) ในเครื่องยนต์สันดาปภายใน เทคโนโลยีนี้ใช้ได้กับทั้งเครื่องยนต์เบนซิน เครื่องยนต์ดีเซล หรือเครื่องยนต์ไฮโดรเจนบางรุ่น ระบบนี้ทำงานโดยการหมุนเวียนไอเสียบางส่วนกลับเข้าไปยังห้องเผาไหม้ของเครื่องยนต์อีกครั้ง ไอเสียจะไปแทนที่อากาศบริสุทธิ์ (ไอดี) บางส่วน ทำให้ปริมาณออกซิเจน (O2) ในห้องเผาไหม้ลดลง เมื่อปริมาณออกซิเจนลดลง ปริมาณเชื้อเพลิงที่สามารถเผาไหม้ได้ภายในกระบอกสูบก็จะลดลง ส่งผลให้อุณหภูมิสูงสุดภายในกระบอกสูบลดลงตามไปด้วย ปริมาณไอเสียที่หมุนเวียนกลับเข้าไปจะขึ้นอยู่กับสภาพการทำงานของเครื่องยนต์ในขณะนั้น
ภายในห้องเผาไหม้ของเครื่องยนต์ แก๊สไนโตรเจนออกไซด์ (NOx) เกิดขึ้นจากการผสมกันของ ไนโตรเจนและออกซิเจนที่อุณหภูมิสูง โดยปกติจะเกิดขึ้นในช่วงที่แรงดันภายในห้องเผาไหม้ถึงจุดสูงสุด ในเครื่องยนต์ที่จุดระเบิดด้วยหัวเทียน ระบบ EGR นอกจากจะช่วยลดการเกิด NOx แล้ว ยังมีข้อดีเสริมอีกอย่างคือ ช่วยเพิ่มประสิทธิภาพการทำงานของเครื่องยนต์ เนื่องจากการนำไอเสียกลับเข้าไปผสมกับอากาศ ทำให้ส่วนผสมของอากาศกับเชื้อเพลิงเบาบางลง ช่วยให้เปิดลิ้นปีกผีเสื้อ (throttle) ได้กว้างขึ้น ส่งผลให้พลังงานที่สูญเสียไปกับการดูดอากาศเข้าห้องเผาไหม้ลดลง  เครื่องยนต์เบนซินไดเรกต์อินเจ็กชั่นเทอร์โบของมาสด้าที่ใช้ชื่อว่า “สกายแอคทีฟ” (SkyActiv) อาศัยหลักการนำไอเสียกลับมาหมุนเวียนและลดอุณหภูมิลง เพื่อลดอุณหภูมิภายในห้องเผาไหม้ ช่วยให้เครื่องยนต์สามารถทำงานที่แรงสูงขึ้นโดยไม่ต้องปรับอัตราส่วนผสมระหว่างอากาศกับเชื้อเพลิงให้เข้มข้นขึ้น (enrich) เพื่อป้องกันการน็อกของเครื่องยนต์
ในเครื่องยนต์เบนซิน ไอเสียที่เป็นแก๊สเฉื่อย (inert exhaust) จะเข้าไปแทนที่ส่วนผสมที่สามารถเผาไหม้ได้บางส่วนภายในห้องเผาไหม้ ส่งผลให้ปริมาณส่วนผสมที่พร้อมเผาไหม้ลดลง โดยที่อัตราส่วนระหว่างอากาศกับเชื้อเพลิง (air-fuel ratio) ไม่เปลี่ยนแปลง สำหรับเครื่องยนต์ดีเซล ไอเสียจะเข้าไปแทนที่ออกซิเจนส่วนเกินในส่วนผสมก่อนการเผาไหม้ เนื่องจากก๊าซไนโตรเจนออกไซด์ (NOx) เกิดขึ้นจากการที่ไนโตรเจนและออกซิเจน ผสมกันที่อุณหภูมิสูง ดังนั้น การที่ระบบ EGR ช่วยลดอุณหภูมิภายในห้องเผาไหม้ ย่อมส่งผลให้ปริมาณ NOx ที่เกิดขึ้นจากกระบวนการเผาไหม้ลดลงตามไปด้วย ก๊าซที่ถูกนำกลับเข้ามาใหม่ผ่านระบบ EGR จะมี ไนโตรเจนออกไซด์ และคาร์บอนมอนอกไซด์ (CO) อยู่ในปริมาณที่ใกล้เคียงกับสภาวะสมดุล (near equilibrium) ซึ่งปริมาณของ NOx และ CO ที่อยู่ในห้องเผาไหม้ตั้งแต่แรกนั้น จะช่วยยับยั้งการเกิดไอเสียเหล่านี้และมลพิษอื่น ๆ เพิ่มเติม เมื่อพิจารณาค่าเฉลี่ยในช่วงเวลาหนึ่ง อย่างไรก็ตาม คุณสมบัติทางเคมีของเชื้อเพลิงก็มีผลต่อปริมาณของไอเสียที่สามารถนำกลับมาใช้ในระบบ EGR ยกตัวอย่างเช่น เมทานอลสามารถทนต่อ EGR ได้มากกว่าน้ำมันเบนซิน
รายชื่อผู้ชนะชาร์ตอินกีกาโย (ค.ศ. 2020)

"On" โดยบีทีเอส มีคะแนนสูงสุดในปี 2020 ที่ 10,627 คะแนนในการออกอากาศวันที่ 8 มีนาคม และเพลงนี้ได้รับรางวัล Triple Crown ซิงเกิล "Dynamite" และ "Life Goes On" ก็ได้รับ Triple Crown เช่นกัน
ชาร์ต อินกีกาโย เป็นรายการเพลงและชาร์ตเพลงของเกาหลีใต้ที่ให้รางวัลแก่ผู้ที่มีผลงานดีที่สุดของสัปดาห์นั้น โดยการจัดอันดับคำนวณจากการรวม ยอดขายดิจิทัล (55%), SNS (30%), ยอดขายอัลบั้ม (10%), ผู้ชมโหวตล่วงหน้า (5%), โหวตขณะถ่ายทอดสด (10%)
ในปี 2020 มี 26 ซิงเกิลที่ได้อันดับที่ 1 ในชาร์ตและ 19 ศิลปินได้รับรางวัลสำหรับความสำเร็จนี้ และมี 11 เพลงที่ได้รับถ้วยรางวัล Triple Crown ได้แก่ "Psycho" โดยเรดเวลเวต "Any Song" โดยจีโค่ "On" "Dynamite" และ "Life Gose On" โดยบีทีเอส "Wannabe" โดยอิดจี "Eight" โดยไอยู "How You Like That" "Ice Cream" และ "Lovesick Girls" โดยแบล็กพิงก์ และ "María" โดยฮวาซา
รายชื่อผู้ชนะชาร์ตอินกีกาโย (ค.ศ. 2019)

"Boy with Luv" โดยบีทีเอส มีคะแนนสูงสุดในปี 2019 ที่ 11,000 คะแนนในการออกอากาศวันที่ 28 เมษายน และเพลงนี้ได้รับรางวัล Triple Crown
ชาร์ต อินกีกาโย เป็นรายการชาร์ตเพลงของขอฃเอสบีเอสที่ให้รางวัลแก่ผู้ที่มีผลงานดีที่สุดของสัปดาห์นั้นในเกาหลีใต้ โดยการจัดอันดับตลอดเดือนมกราคม ค.ศ. 2019 คำนวณจากประสิทธิภาพทางดิจิทัลของบริการเพลงออนไลน์ในประเทศ (55%) โซเชียลมีเดียผ่านยอดดูจากยูทูบ (35%) เวลาออกอากาศทางเครือข่าย (10%) การโหวตของผู้ชม (5%) และยอดขายอัลบั้ม (5%) ตั้งแต่วันที่ 3 กุมภาพันธ์ อินกีกาโยได้ทำการแก้ไขการคำนวณสำหรับอัลบั้ม (เพิ่มเป็น 10%) และโซเชียลมีเดีย (ลดเป็น 30%)
ในปี 2019 มี 36 ซิงเกิลที่ได้อันดับที่ 1 ในชาร์ตและ 28 ศิลปินได้รับรางวัลสำหรับความสำเร็จนี้ และมี 4 เพลงที่ได้รับถ้วยรางวัล Triple Crown ได้แก่ "Dalla Dalla" โดยอิดจี "Boy with Luv" โดยบีทีเอส "Blueming" โดยไอยู และ "Hip" โดยมามามู
วัดเขาแก้ว (จังหวัดตรัง)

สำหรับวัดเขาแก้วแห่งอื่น ดูที่ วัดเขาแก้ว
| วัดเขาแก้ว |
| --- | --- |

ที่ตั้ง: ตำบลนาเมืองเพชร อำเภอสิเกา จังหวัดตรัง
ประเภท: วัดราษฎร์
นิกาย: มหานิกาย
เจ้าอาวาส: พระครูศรีรัตนาภิวุฒิ
 สถานีย่อยพระพุทธศาสนา
วัดเขาแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเมืองเพชร อำเภอสิเกา จังหวัดตรัง โดยมีพระครูศรีรัตนาภิวุฒิ เป็นเจ้าอาวาส
วัดเขาแก้วตั้งวัดเมื่อ พ.ศ. 2318 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2523  ในช่วงเทศกาลสงกรานต์ มีประเพณีการตักบาตรน้ำหอมที่เชื่อกันว่าทำให้มีชื่อเสียงหอมฟุ้งกระจาย มีความสุขสดชื่นตลอดปีและตลอดไป
วัดเขาแก้วมีฆ้องและระฆัง ฆ้องมีความสูง 6 เมตรกว้างประมาณ 5 เมตร น้ำหนัก 2,000 กิโลกรัม ใหญ่ที่สุดในภาคใต้ ตั้งห่างจากระฆังประมาณ 30 เมตร ระฆังยักษ์ความสูงเกือบ 8 เมตร น้ำหนักเกือบ 3,000 กิโลกรัม ซึ่งจัดสร้างพร้อมกันโดยใช้งบประมาณจากญาติโยมที่ร่วมกันบริจาคกว่า 800,000 บาท ด้านล่างของระฆังยักษ์
มูลนิธิชีวิตสดใส

มูลนิธิชีวิตสดใส ในทูลกระหม่อมหญิงอุบลรัตนราชกัญญา สิริวัฒนาพรรณวดี  ทรงตั้งพระทัยแน่วแน่ที่จะพระราชทานความช่วยเหลือในการบรรเทาความเดือดร้อนทุกข์ยากดังกล่าว  จึงทรงพระกรุณาพระราชทานกำเนิด มูลนิธิชีวิตสดใส ให้เป็นองค์การสาธารณกุศล โดยมีวัตถุประสงค์ คือ
ส่งเสริมการสังคมสงเคราะห์ การศึกษา การกีฬา สุขภาพอนามัย และการศาสนา
ส่งเสริมสนับสนุนและร่วมมือกับรัฐบาล เอกชน และองค์การการกุศลอื่น ๆ ในการแก้ไขปัญหาความเดือดร้อนและความยากจนของประชาชน
ดำเนินกิจกรรมในการช่วยเหลือเด็ก เยาวชน และประชาชนในด้านเศรษฐกิจและสังคมให้มีคุณภาพชีวิตที่ดีขึ้น สามารถช่วยตัวเองและพึ่งตัวเองได้
ดำเนินกิจกรรมในการรณรงค์ป้องกันและแก้ไขปัญหายาเสพติด ความเดือดร้อนและความยากจนของประชาชน
ดำเนินการเพื่อสาธารณประโยชน์หรือร่วมมือกับองค์การการกุศลอื่น ๆ เพื่อสาธารณประโยชน์
ไม่ดำเนินการเกี่ยวข้องกับการเมืองแต่ประการใด
มูลนิธิชีวิตสดใสก่อกำเนิดเป็นองค์การสาธารณกุศลลำดับที่ 574 ตามประกาศกระทรวงการคลังฯ โดยได้รับการจดทะเบียนเมื่อวันที่ 1 กุมภาพันธ์ 2548 เลขที่ กท 1415 ภายหลังสถานการณ์ความไม่สงบในพื้นที่จังหวัดชายแดนภาคใต้เริ่มต้นขึ้นได้ประมาณ 1 ปีเศษโดยทูลกระหม่อมหญิงอุบลรัตนราชกัญญา สิริวัฒนาพรรณวดี องค์ผู้ประทานกำเนิดมูลนิธิ ได้ทรงอัญเชิญกระแสพระราชดำรัส  “เข้าใจ เข้าถึง พัฒนา” “รู้รักสามัคคี” และปรัชญาเศรษฐกิจพอเพียงมาเป็นแนวทางดำเนินโครงการพัฒนาคุณภาพชีวิต เพื่อเสริมสร้างสันติสุขใน จังหวัดชายแดนภาคใต้ เพื่อถวายเป็นพระราชกุศลในวโรกาสฉลองสิริราชสมบัติครบ 60 ปี ในปี พ.ศ. 2549
การพัฒนาเด็กก่อนวัยเรียน

เด็กก่อนวัยเรียน เป็นวัยที่พัฒนาการทุกด้านกำลังเจริญเติบโต การส่งเสริมเพื่อให้ เด็กสามารถเติบโตและเรียนรู้เพื่อการดำเนินชีวิตต่อไปนั้น  ควรปลูกฝังให้เด็กมีเจตคติ ที่ดีต่อการรับรู้ เกิดการเรียนรู้และมีความสามารถในการแสวงหาความรู้เพื่อเลือกและนำมาใช้ตามสถานการณ์ที่ตนต้องการได้อย่างเหมาะสม  ดังนั้นจึงควรจัดการเรียน การสอนที่สอดคล้องกับวัฒนธรรมและวิถีชีวิตทางสังคมของเด็ก ควบคู่กับคุณธรรม จริยธรรม
การเสริมสร้างคุณธรรม จริยธรรมแก่เด็กและเยาวชน

เด็กและเยาวชน  เป็นทรัพยากรบุคคลที่สำคัญของประเทศชาติ  การพัฒนาเด็กและเยาวชนเพื่อให้เป็นคนดี มีคุณค่า และมีอนาคตนั้น จะต้องส่งเสริมและสนับสนุนให้เด็กได้รับการศึกษาอย่างเต็มตามศักยภาพควบคู่ไปกับการปลูกฝังคุณธรรมจริยธรรมเพื่อให้สามารถนำความรู้ไปใช้ในการดำเนินชีวิตและอยู่ร่วมกันในสังคมได้อย่างมีความสุข โดยได้จัดกิจกรรมเสริมสร้างคุณธรรมจริยธรรมสำหรับเด็กและเยาวชนในพื้นที่โครงการ
การพัฒนาการศึกษาในโรงเรียนสอนศาสนา

เนื่องจากการจัดการศึกษาในโรงเรียนสอนศาสนา ซึ่งได้แก่ โรงเรียนเอกชนสอนศาสนาอิสลาม สถาบันศึกษาปอเนาะและโรงเรียนพระปริยัติธรรมในพื้นที่จังหวัดชายแดนภาคใต้ยังไม่สามารถตอบสนองความต้องการของประชาชนโดยเฉพาะอย่างยิ่งการพัฒนาคุณภาพของการศึกษาแบบครบวงจรตามพระราชบัญญัติการศึกษาแห่งชาติ พ.ศ. 2542 ที่ยึดผู้เรียนเป็นศูนย์กลางและที่สอดคล้องเหมาะสมกับวิถีชีวิตเฉพาะท้องถิ่น
การเสริมสร้างชุมชน “รู้รักสามัคคี  อยู่ดีมีสุข”

ดำเนินการจัดตั้ง “ศูนย์การเรียนรู้ชีวิตสดใส”  ขึ้นในชุมชนเพื่อเสริมสร้างสังคมให้เกิดความปรองดอง ความเป็นปึกแผ่นของประชาชนในท้องถิ่นและการยอมรับในความหลากหลายทางวัฒนธรรมและวิถีชีวิตท้องถิ่น โดยอัญเชิญกระแสพระราชดำรัส “รู้รักสามัคคี” มาเป็นแนวทางควบคู่ไปกับการพัฒนาคุณภาพชีวิต และการใช้ชีวิตร่วมกันตามปรัชญาเศรษฐกิจพอเพียงโดยในระยะเริ่มต้นโครงการได้ใช้สถานที่ซึ่งมีความพร้อมและทำเลที่ตั้งที่เหมาะสมในการกระจายความช่วยเหลือไปยังหมู่บ้าน วัด มัสยิด และโรงเรียน
วัดเขาแก้วดับภัย

| วัดเขาแก้วดับภัย |
| --- | --- |


ที่ตั้ง: ตำบลริมกก อำเภอเมืองเชียงราย จังหวัดเชียงราย
ประเภท: วัดราษฎร์
นิกาย: มหานิกาย
เจ้าอาวาส: พระอธิการพบโชค ติสฺสวํโส
 สถานีย่อยพระพุทธศาสนา
วัดเขาแก้วดับภัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยสัก อำเภอเมืองเชียงราย จังหวัดเชียงราย ที่ดินตั้งวัดมีเนื้อที่ 13 ไร่ 7 ตารางวา มีที่ธรณีสงฆ์จำนวน 1 แปลง เนื้อที่ 13 ไร่ อาณาเขตทิศเหนือประมาณ 80 วา จดทางสาธารณประโยชน์ ทิศใต้ประมาณ 80 วา จดลำเหมืองสาธารณประโยชน์ ทิศตะวันออกประมาณ 65 วา จดลำเหมืองสาธารณประโยชน์ ทิศตะวันตกประมาณ 65 วา จดลำเหมืองสาธารณประโยชน์ ปัจจุบันมีเจ้าอาวาส คือ พระครูพิพัฒน์สุนทรเวช (พรรณทอง ฐิตสีโร) ซึ่งยังเป็นเจ้าคณะตำบลห้วยสัก เขต 1
วัดเขาแก้วดับภัยตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 24 พฤศจิกายน พ.ศ. 2478 เขตวิสุงคามสีมายาว 1 เส้น 10 วา (60 เมตร) กว้าง 1 เส้น (40 เมตร) ได้มีการก่อสร้างพระธาตุเมื่อวันที่ 5 มีนาคม พ.ศ. 2547
อาคารเสนาสนะมีอุโบสถ กุฏิสงฆ์ เจดีย์ ปูชนียวัตถุมีพระประธานในอุโบสถ วัดยังมีพระราหู
วัดเขาแดง (จังหวัดนครนายก)

| วัดเขาแดง |
| --- | --- |
พระพุทธนิมิตมงคล

ที่ตั้ง: ตำบลสาริกา อำเภอเมืองนครนายก จังหวัดนครนายก
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธนิมิตมงคล
 สถานีย่อยพระพุทธศาสนา
วัดเขาแดง  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาริกา อำเภอเมืองนครนายก จังหวัดนครนายก
วัดเขาแดงอยู่ติดกับเขาแดงหรือเขาตะขาบ ซึ่งมีลักษณะเป็นภูเขาสีแดง จึงตั้งชื่อว่า "วัดเขาแดง" ประชาชนในหมู่บ้าน เดิมเป็นคนเวียงจันทน์ ประเทศลาว ที่อพยพมาในสมัยพระเจ้าตากสินมหาราช ในระหว่าง พ.ศ. 2321–2322 ชาวลาวเหล่านี้ได้ร่วมกันสร้างวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2403 ได้รับพระราชทานวิสุงคามสีมาเมื่อ พ.ศ. 2482
ภายในวัดเขาแดงมี พระพุทธนิมิตมงคล ปางพระร่วงประธานพร สูง 8 ศอก ประดิษฐานอยู่ในวิหารหน้าอุโบสถหลังปัจจุบัน ภายในวัดมีต้นโพธิ์ขนาดใหญ่อายุกว่า 300 ปี วัดมีอุโบสถพระราหู สามารถที่จะเดินลอดใต้พระอุโบสถได้ ซึ่งตามความเชื่อการลอดพระอุโบสถ เป็นการสะเดาะเคราะห์อย่างหนึ่ง
วัดเขาแดงตะวันออก

| วัดเขาแดงตะวันออก |
| --- | --- |


ที่ตั้ง: ตำบลพญาขัน อำเภอเมืองพัทลุง จังหวัดพัทลุง
ประเภท: วัดราษฎร์
นิกาย: มหานิกาย
เจ้าอาวาส: พระมหาสมชาย อินทุสวณุโณ
 สถานีย่อยพระพุทธศาสนา
วัดเขาแดงตะวันออก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพญาขัน อำเภอเมืองพัทลุง จังหวัดพัทลุง พื้นที่ตั้งวัดเป็นที่ราบเชิงภูเขา มีที่ดินตั้งวัด เนื้อที่ 18 ไร่ 2 งาน 70 ตารางวา มีธรณีสงฆ์ 1 แปลง เนื้อที่ 24 ไร่
วัดเขาแดงตะวันออกสร้างขึ้นเมื่อ วันที่ 10 มิถุนายน พ.ศ. 2319 ในสมัยสมเด็จพระเจ้ากรุงธนบุรี ที่ได้มีนามวัดอย่างนั้นเพราะวัดตั้งอยู่เชิงภูเขามีหินสีแดง และทางทิศตะวันตกมีวัดเขาแดงตะวันตกตั้งอยู่จึงมีนามว่า "วัดเขาแดงตะวันออก" ชาวบ้านมักเรียกสั้น ๆ ว่า วัดเขาแดง วัดได้รับพระราชทานวิสุงคามสีมาเมื่อ วันที่ 8 กันยายน พ.ศ. 2487 ด้านการศึกษา ได้ให้ทางราชการจัดสร้างโรงเรียนวัดเขาแดงขึ้นในธรณีสงฆ์ของวัดเนื้อที่ 20 ไร่ และได้ใช้เป็นที่ป่าช้า 4 ไร่
อดีตเจ้าอาวาส เป็นเกจิอาจารย์มีความศักดิ์สิทธิ์ เป็นที่เคารพนับถือของชาวพัทลุงและทั่วไป ปัจจุบันพระมหาสมชาย อินทุสวณุโณ เป็นเจ้าอาวาส
วัดเขาแดง (จังหวัดประจวบคีรีขันธ์)

| วัดเขาแดง |
| --- | --- |


ที่ตั้ง: ตำบลเขาแดง อำเภอกุยบุรี จังหวัดประจวบคีรีขันธ์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาแดง อำเภอกุยบุรี จังหวัดประจวบคีรีขันธ์ ที่ดินตั้งวัด มีเนื้อที่ 19 ไร่ 2 งาน 94 ตารางวา
ไม่ทราบแน่ชัดว่าสร้างขึ้นตั้งแต่เมื่อใด แต่เป็นวัดที่มีมานาน อาศัยจากหลักฐานจากประกาศวิสุงคามสีมา คาดว่าตั้งเมื่อ พ.ศ. 2455 ซึ่งได้รับพระราชทานวิสุงคามสีมา พ.ศ. 2455 แต่ไม่ปรากฏหลักฐานผู้สร้างและผู้บริจาคที่ดิน ได้รับการพัฒนาและบูรณะมาโดยตลอด ได้มีการก่อสร้างอุโบสถหลังใหม่แทนหลังเก่าที่ชำรุดทรุดโทรม โดยมีพระวิริยากรโกศล ผู้เจิมแผ่นศิลาฤกษ์ นายอุดมศักดิ์ ทั่งทอง เลขานุการรัฐมนตรีกระทรวงคมนาคม เป็นผู้วางศิลาฤกษ์ เมื่อวันที่ 6 พฤษภาคม พ.ศ. 2530 ได้รับพระราชทานวิสุงคามสีมาเมื่อ พ.ศ. 2530 กรมศิลปากรขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541 ในพื้นที่ 1 ไร่ 1 งาน 11 ตารางวา อยู่ในความรับผิดชอบของสำนักศิลปากรที่ 1 จังหวัดราชบุรี
อุโบสถหลังเก่าสร้างราว พ.ศ. 2461 พระประธานคงนำมาประดิษฐานในระยะเดียวกับการสร้างอุโบสถ อุโบสถก่ออิฐถือปูน หลังคาเครื่องไม้ชั้นเดียว มุงกระเบื้องว่าวซีเมนต์ไม่มีช่อฟ้าใบระกา ด้านนอกมีเสาไม้ด้านละ 7 ต้น รองรับชายคา มีประตูทางเข้าด้านหน้า 2 ประตู หน้าต่างด้านละ 5 บาน บานหน้าต่างเป็นไม้ ที่อกเลาแกะสลักเป็นลวดลายดอกไม้เสมา ตั้งอยู่ในซุ้มที่ตั้งอยู่รอบอุโบสถ ตัวเสมาเป็นปูนปั้นมีลวดลาย อุโบสถหลังใหม่สร้างขึ้นมาทดแทนอุโบสถหลังเก่า เมื่อ 6 พฤษภาคม พ.ศ. 2530
เจดีย์รายตั้งอยู่ด้านหน้าอุโบสถทางทิศตะวันออก จำนวน 3 องค์ เป็นเจดีย์ย่อมุมไม้สิบสองฐานสิงห์ องค์ระฆังเหลี่ยม ตกแต่งด้วยลวดลายปูนปั้น องค์ริมด้านทิศเหนือส่วนยอดชำรุดหักหายไป
ยุทธการที่วิซนา

ยุทธการที่วิซนาเป็นการสู้รบระหว่างวันที่ 7 กันยายน และ 10 กันยายน ค.ศ. 1939 ระหว่างกองกำลังโปแลนด์และเยอรมนีในช่วงขั้นตอนเริ่มต้นของการบุกครองโปแลนด์ ซึ่งถือเป็นจุดเริ่มต้นของสงครามโลกครั้งที่สองในทวีปยุโรป Leszek Moczulski นักประวัติศาสตร์ชาวโปแลนด์รายงานว่า มีชาวโปแลนด์ระหว่าง 350 ถึง 720 คนทำแนวป้องกันต่อฝ่ายเยอรมันที่มีมากกว่า 40,000 นายเป็นเวลาสามวัน ถึงแม้ว่าจะไม่สามารถหลีกหนีความพ่ายแพ้ได้ แนวป้องกันของโปแลนด์ยังคงต้านกองทัพที่โจมตีเป็นเวลาสามวันและทำให้การตีวงในIndependent Operational Group Narewที่ต่อสู้อยู่ข้าง ๆ ต้องเลื่อนออกไป ท้ายที่สุด รถถังสามารถฝ่าแนวของโปแลนด์และวิศวกรชาวเยอรมันจัดการบังเกอร์ทีละหนึ่ง ๆ บังเกอร์สุดท้ายประกาศยอมแพ้ในประมาณช่วงเที่ยงของวันที่ 10 กันยายน
เนื่องจากมีการสู้รบระหว่างกองทัพขนาดเล็กที่ถือครองดินแดนกับผู้รุกรานจำนวนมากภายในสามวันก่อนที่จะถูกกำจัด ทำให้บางครั้งวิซนาถูกเรียกเป็น"เทอร์มอพิลีของโปแลนด์"
ข้อมูล

Adam Dobroński (1972). "Pod Wizną". Mówią wieki (ภาษาโปแลนด์). 15 (9).
Andrzej Krajewski (2009-09-04). "Polskie Termopile, czyli cud pod Wizną". Polska the Times (ภาษาโปแลนด์): 16–17. ISSN 1898-3081.
(ในภาษาโปแลนด์) Zygmunt Kosztyła, Obrona odcinka "Wizna" 1939, BKD (Bitwy, Kampanie, Dowódcy) [7/76], 1976
(ในภาษาโปแลนด์) P. Kupidura, M. Zahor, Wizna, Wojskowy Przegląd Techniczny i Logistyczny, nr 3, 1999
(ในภาษาโปแลนด์) A. Wiktorzak, Wizna - Polskie Termopile, Głos Weterana, nr 9, 1997
BD (1960).  Jerzy Bordziłowski (บ.ก.). "Heinz Guderian". Wojskowy Przegląd Historyczny (ภาษาโปแลนด์). V (1/4).
Piotr Zychowicz (2011-12-16). "Awans dla Raginisa" [Raginis promoted]. Rzeczpospolita (ภาษาโปแลนด์). Warsaw: Presspublica. 293 (9109): A6. ISSN 0208-9130. OCLC 264077858. คลังข้อมูลเก่าเก็บจากแหล่งเดิมเมื่อ 2014-12-07. สืบค้นเมื่อ 2011-12-21. Do tej pory uważano, że Raginis dysponował 720 żołnierzami. Analiza nowych źródeł skłoniła nas do przekonania, że nie miał nawet tego. Pod jego komendą mogło znajdować się góra 360 ludzi
Krzysztof Komorowski (2009). Boje polskie 1939-1945 (ภาษาโปแลนด์). Warsaw: Bellona. p. 504.
Leszek Moczulski (2009). Wojna polska 1939. wydanie poprawione i uzupełnione (ภาษาโปแลนด์). Warsaw: Bellona. ISBN 978-83-11-11584-2.
David G. Williamson (2009). Poland Betrayed: The Nazi-Soviet Invasions of 1939. Stackpole Military History. Mechanicsburg, PA: Stackpole Books. p. 272. ISBN 978-0-8117-0828-9.
(ในภาษาโปแลนด์) Kazimierz Stawiński, Bój pod Wizną. Warszawa 1964. Wydawnictwo Ministerstwa Obrony Narodowej.
Leszek Wiśniewski (director), Kamil Wertel (historical editor), Maria Mazurek (producer) (2009). Polskie Termopile [Polish Thermopylae] (ภาษาโปแลนด์). Warsaw: Telewizja Polska.
แหล่งข้อมูลอื่น

(ในภาษาโปแลนด์) BITWA POD WIZNĄ